Päivitetty 28.12.2020

**.**

|  |
| --- |
| INKOON APTEEKKI |
| **Tietosuojaseloste** |
| Asiakastietojen käsittely Inkoon apteekissa |

SISÄLLYS

1 Rekisterinpitäjä 2

1.1 Rekisterin yhteyshenkilöt 2

2 henkilötietojen käsittelyn tarkoitus 2

3 Rekisterien nimet 3

4 Rekisterien tietosisältö 3

4.1 Lääkemääräysrekisteri 3

4.2 Asiakkuudenhallinta 3

4.3 Erityismääräykset (Schengen-todistukset, myrkyllisten kemikaalien myynti) 4

4.4. Lääkityksen tarkistuspalvelu.…………………………………………………………………………..4

4.5. Verkkosivut……………………………………………………………………………………………………..5

4.6. Kanta-reseptipalvelun valtuutus……………………………………………………………………..5

4.7. Kameravalvonta 5

5 säännönmukaiset tietolähteet 6

6 tietojen luovutukset, SÄILYTYSAIKA ja tietojen siirto 6

6.1 Kela ja muut viranomaiset 6

6.2 Annosjakelu 6

6.3 Apteekkisopimusrekisteri 6

6.4 Reseptitiedot 7

6.5 Kanta/laskutusasiakastiedot 7

6.6. Lääkityksen tarkistuspalvelu……………………………………………………………………………8

6.7. Kanta-reseptipalveluiden kirjallinen valtuutus……………………………………………………..8

6.8. Kemikaalien vähittäismyynti 8

6.9. Kameravalvonta 8

7 Rekisterin suojauksen periaatteet 8

7.1. Rekisterin suojaus 8

7.2. Lääkityksen tarkistuspalvelu……………………………………………………………………………………….9

8 rekisteröidyn oikeudet 9

8.1 Oikeus saada pääsy tietoihin 9

8.2 Henkilötietojen oikaiseminen ja poistaminen 9

8.3 Oikeus käsittelyn rajoittamiseen ja vastustamisoikeus 9

8.4 Oikeus peruuttaa antamansa suostumus 9

8.5 Automaattinen päätöksenteko 10

8.6 Henkilön oikeus siirtää tiedot järjestelmästä toiseen 10

8.7 Oikeus tehdä valitus valvontaviranomaiselle 10

8.8 Yhteydenotot 10

1. Rekisterinpitäjä

INKOON APTEEKKI

Monica Strandvall

Y-tunnus 2284215-3

Ola Westmanin puistotie 9, 10210 Inkoo

09-2211218

inkoon.apteekki@apteekit.net

* 1. Rekisterin yhteyshenkilöt

Monica Strandvall tai Johanna Salimäki

Ola Westmanin puistotie 9, 10210 Inkoo

09-2211218

inkoon.apteekki@apteekit.net

1. henkilötietojen käsittelyn tarkoitus

Rekisterin henkilötietojen käsittelyn tarkoituksena on apteekin palvelun järjestäminen asiakkaalle. Henkilötietojen käsittely perustuu yleisen tietosuojalainsäädännön ohella apteekkitoimintaa koskevaan yksityiskohtaiseen lainsäädäntöön.

Apteekki käsittelee henkilötietoja toimittaessaan lääkkeitä tai muita hoitotarvikkeita lääkkeen määräämiseen oikeutetun henkilön määräämällä reseptillä. Lääkeostoja käsiteltäessä apteekki vähentää lääkeostojen hinnasta Kelan ja vakuutusyhtiön tai työpaikkakassan maksamia korvauksia.

Lisäksi apteekki tuottaa sopimukseen tai asiakkaan suostumukseen perustuen asiakkaille erilaisia lääkehoitoon liittyviä palveluita.

Tärkeään yleiseen etuun perustuen hoidamme muiden apteekkien kanssa lääkealan valvontaviranomaisten sekä päihdelääkärien kanssa yhdessä suunniteltua apteekkisopimusmenettelyä.

Henkilötietojen käsittely apteekissamme on ehdottoman luottamuksellista. Henkilöstöllä on normaalin salassapitovelvollisuuden lisäksi terveydenhuollon lainsäädäntöön perustuva elinikäinen salassapitovelvollisuus henkilön lääkkeitä ja terveydentilaa koskevien tietojen osalta.

1. Rekisterien nimet
* Lääkemääräysrekisteri
* Asiakkuudenhallinta
* Erityismääräykset (Schengen-todistukset, myrkyllisten kemikaalien luovuttaminen)
* Lääkityksen tarkistuspalvelu
* Apteekkisopimusrekisteri
* Kelan suorakorvaus ja toimeentulolaskutus, vakuutusyhtiöt
* Annosjakelu
* Laskutuspalvelut
* Verkkosivut
* Kanta-reseptipalvelun valtuutus
* Tilastointi ja jatkuvuuden suunnittelu
* Kameravalvonta
1. Rekisterien tietosisältö

Tiedot voivat olla sekä sähköisiä että manuaalisia tallenteita.

Käsittelemme asiakkaan henkilötietoja tässä tietosuojaselosteessa eriteltyjen rekisterien ja käyttötarkoitusten mukaisesti.

* 1. Lääkemääräysrekisteri

Rekisteri sisältää tiedot apteekista toimitetuista lääkemääräyksistä sekä tiedot sellaisista ostokerroista, joista asiakas on saanut lääkekorvauksen apteekin kautta apteekkien ja Kansaneläkelaitoksen välisen suorakorvaussopimuksen perusteella. Asiakkaan olleessa laskutusasiakas kirjataan myös laskutustiedot.

Lääkemääräysrekisterissä käsitellään seuraavia henkilötietoja: henkilötunnus, nimi, sairausnumerot, lääkemääräystiedot, maksutiedot (maksusitoumukset, laskutusasiakkaat, runkosopimukset), suostumukset, mahdolliset apteekkisopimustiedot, ammattioikeutta koskevat tiedot lääkemääräyksen tekijästä, käsittelijätiedot.

Tietoja yhdistetään sähköisestä lääkemääräyksestä annetun lain (61/2007) perusteella Kansaneläkelaitoksen ylläpitämään valtakunnalliseen Kantapalveluun.

* 1. Asiakkuudenhallinta

Asiakaspalvelun tukena käytetään farmaseuttisen neuvonnan ja lääketoimitusten tiedonhallinnan työkalua (Procuro), jossa yhdistyvät asiakkuudenhallinta sekä erilaiset farmaseuttisessa työssä tarvittavat tietokannat. Asiakkuudenhallinta käyttää hyväkseen lääkemääräysrekisterin tietokantaa ja auttaa farmaseuttia hallitsemaan muun muassa lääkeaineiden yhteisvaikutuksia.

Järjestelmä näyttää asiakkaalle aikaisemmin toimitetut reseptilääkkeet ja ilmoittaa niiden yhteisvaikutuksista. Kanta/laskutusasiakkaiden osalta järjestelmä näyttää myös ilman reseptiä, ns. I-reseptinä toimitettujen lääkkeiden ja reseptilääkkeiden yhteisvaikutukset.

Lääkehoidon turvallisuuden varmistamiseksi voimme kerätä asiakkuudenhallintatyökaluun asiakkaan tai hänen valtuuttamansa edustajan ilmoittamia tietoja, kuten huomioitavat sairaudet, allergiat, yliherkkyydet, lääkeainesopimattomuudet sekä hoitava lääkäri.

Lääkemääräysrekisterin sisältämien tietojen lisäksi keräämme kanta/laskutusasiakkailta asiakkaan osoitteen, laskutusosoitteen, puhelinnumeron, sähköpostiosoitteen, sekä mahdollisia muita asiakkaan antamia tietoja.

Kanta/laskutusasiakkaaksi liittyminen vaatii sopimuksen asiakkaan ja apteekin välillä.

Asiakastiedot, jotka ovat sidottu kanta/laskutusasiakkuuteen säilytetään asiakassuhteen päättämiseen saakka, ellei asiakas ole pyytänyt toisin, kuitenkin avoimien laskutustapahtumien päättämiseen saakka. Kanta/laskutusasiakkuuteen liittyvät tiedot säilytetään jäljempänä mainittujen kohtien (6.5. ja 7.1) mukaisesti.

* 1. Erityismääräykset

Apteekilla on myös muita lakiin perustuvia tehtäviä, kuten **Schengen-todistusten myöntäminen** ja **myrkyllisten kemikaalien luovuttaminen**, jotka edellyttävät henkilötietojen käsittelyä.

Schengen-sopimuksessa säädetään todistuksesta, jolla yksityishenkilön tulee osoittaa mukanaan kuljettamiensa huumaavien tai psykotrooppista ainetta sisältävien lääkkeiden tarpeellisuus matkustaessaan Schengen-alueella. Apteekki voi antaa todistuksen Suomessa vakituisesti asuvalle henkilölle. Tässä yhteydessä apteekki käsittelee seuraavia henkilötietoja: lääkepakkaus, lääkemääräys, matkustusasiakirja, passi tai henkilökortin tiedot. Apteekki ei tallenna tässä yhteydessä tietoja apteekin rekistereihin.

Myrkyllisten ja erittäin myrkyllisten kemikaalien käsittelystä apteekki säilyttää seuraavat tiedot: Nimi, osoite, puhelinnumero, sähköpostiosoite, kemikaalin nimi ja määrä sekä käyttötarkoitustiedot.

* 1. Lääkityksen tarkistuspalvelu

Lääkityksen tarkistuspalvelu on lääkehoidon onnistumista edistävä erityispalvelu, jonka tarkoituksena on auttaa lääkkeenoton tarkoituksenmukaisessa toteutuksessa ja varmistaa lääkehoidon turvallisuus mahdollisten yhteisvaikutusten, päällekkäislääkityksen ja sopimattomien lääkkeiden välttämiseksi. Apteekki tallentaa palvelun yhteydessä asiakkaan henkilötiedot, henkilötunnuksen, käytetyt lääkkeet ja ravintolisät, sekä huomiot lääkehoidon kokonaisuudesta. Tiedot saadaan asiakkaalta itseltään, apteekkijärjestelmästä ja Reseptikeskuksesta.

Palvelu ja siinä käsiteltävät henkilötiedot perustuvat asiakkaan kanssa tehtävään sopimukseen. Sopimuksessa pyydetään suostumuksia Reseptikeskuksen ja apteekkimme reseptintoimitus- ja asiakasrekisterin käyttöön, sekä keskusteluun lääkityskokonaisuuteen liittyvistä havainnoista hoitavan lääkärin kanssa tarvittaessa. Sopimuksessa annettavat suostumukset sekä tietojen saaminen asiakkaalta ovat edellytys palvelun tuottamiselle. Ilman näin saatavia tietoja emme voi toteuttaa palvelua luotettavalla tavalla.

Kerätyistä tiedoista muodostetaan asiakkaalle yhteenvetokooste, johon kirjataan asiakkaan käyttämien lääkkeiden lisäksi huomioita lääkkeiden annostuksista, annosteluohjeista ja ottoajankohdista sekä huomioita yhteisvaikutuksista ja päällekkäisyyksistä, mahdollisista lääkehaitoista sekä mahdollisia muita huomioita.

Tiedot, joita ei tarvita yhteenvetokoosteessa, poistetaan tarpeettomina tietoturvallisella tavalla heti palvelun tuottamisen jälkeen.

* 1. Verkkosivut

Apteekin Internet käyntitiedot voidaan tallentaa järjestelmäämme evästeiden kautta. Tallentamisen tarkoituksena on kohdentaa asiakkaalle paremmin kiinnostavia viestejä sekä parantaa asiakaskokemusta ja kehittää palvelua. Evästeiden käyttäminen näihin tarkoituksiin edellyttää aina asiakkaan antamaa suostumusta. Emme käytä evästeiden avulla kerättyä profilointitietoa sinua koskevan päätöksenteon perusteena.

* 1. Kanta-reseptipalvelun valtuutus

Reseptipalvelun asiakas voi valtuuttaa suostumuksellaan toisen henkilön hoitamaan lääkehoitoonsa liittyviä asioita puolestaan apteekissa. Kirjallinen suostumus on voimassa asiakkaan määrittelyn mukaan yhden asiointikerran ajan tai 3 vuotta allekirjoituspäivästä lukien. Kolmeksi vuodeksi annetun suostumuksen tiedot tallennetaan apteekin asiakasrekisteriin. Valtuutettu voi asiakkaan antaman suostumuksen perusteella

* pyytää reseptin uusimista
* pyytää apteekkia selvittämään kokonaislääkityksen ja varmistumaan lääkehoidon turvallisuudesta
* pyytää yhteenvetoa Reseptikeskukseen tallennetuista resepteistä
* pyytää mitätöimään reseptin, kun potilas ei enää käytä kyseistä lääkettä

Valtuutus tapahtuu Kelan hyväksymällä lomakkeella. Lomakkeelle asiakas merkitsee itsensä ja valtuutetun nimen ja henkilötunnuksen, sekä yhteystietonsa.

* 1. Kameravalvonta

Suoritamme tiloissamme turvallisuuden ja oikeusturvan varmistamiseksi kameravalvontaa. Kameravalvontatiedot sisältävät tiedot kameroiden valvonta-alueella liikkuvista henkilöistä. Videokuvan lisäksi rekisteriin tallentuu tapahtumien päivämäärä ja kellonaika. Henkilöiden puhetta emme kameravalvonnan yhteydessä tallenna.

Kameravalvonnan tallenteista syntyvän rekisterin tietosisältö on asianmukaisesti suojattu ja pääsy tallenteisiin on vain sellaisilla apteekin tai palveluntarjoajan henkilöstön jäsenillä, joiden työtehtävien kannalta se on välttämätöntä. Kameravalvontatallenteet voidaan luovuttaa viranomaisille rikosepäilyn seurauksena sovellettavaa lainsäädäntöä noudattaen.

1. säännönmukaiset tietolähteet

• Kansaneläkelaitoksen Kanta-palvelun tiedot

• Kansaneläkelaitoksen suorakorvaustiedot

• asiakkaan, omaisen tai edunvalvojan antamat tarpeelliset terveystiedot ja yhteystiedot

• työntekijän havaintoihin liittyvät asiakkaan hoitamiseen liittyvät tiedot

• asiakkaan suostumuksella tai asiakkaan kanssa tehdyn sopimuksen perusteella saadut tiedot

1. tietojen luovutukset, SÄILYTYSAIKA ja tietojen siirto
	1. Kela ja muut viranomaiset

Tietoja yhdistetään sähköisestä lääkemääräyksestä annetun lain (61/2007) perusteella Kansaneläkelaitoksen ylläpitämään valtakunnallisiin palveluihin. Näitä palveluita ja niiden tarjoajia ovat reseptikeskus, sairasvakuutuskorvaus ja toimeentulolaskutus sekä vakuutusyhtiöt.

Järjestelmä tarkistaa Valviran ylläpitämästä sosiaali- tai terveydenhuollon ammattihenkilörekisteristä ammattioikeutta koskevia tietoja.

* 1. Annosjakelu

Apteekin tarjoamaa annosjakelupalvelua käyttävä asiakas saa lääkkeensä apteekista koneellisesti pakattuna kerta-annospusseihin kahdeksi viikoksi kerrallaan. Palvelu perustuu asiakkaan ja apteekin väliseen sopimukseen.

Apteekki siirtää annosjakeluasiakkaistaan seuraavia tietoja annosjakelutoimittajalleen Pharmac Oy:lle; nimi, henkilötunnus ja lääkitystiedot.

* 1. Apteekkisopimusrekisteri

Reseptinkäsittelyn yhteydessä käsittelemme henkilötietoja myös ns. Apteekkisopimusmenettelyssä. Apteekkisopimusmenettelyllä tarkoitetaan henkilön ja hänen lääkärinsä yhdessä tekemää lääkehoitosopimusta, jonka tehtävänä on auttaa päihde- tai lääkeriippuvuudesta kärsiviä potilaita vierottumaan suunnitelmallisen lääkehoidon avulla. Allekirjoittamalla apteekkisopimuksen potilas sitoutuu menettelyyn, jossa väärinkäyttöön soveltuvia lääkevalmisteita määrätään vain yhden lääkärin tai hoitopaikan toimesta ja niitä voi noutaa vain yhdestä potilaan itse valitsemastaan apteekista.

Potilaan allekirjoittaman apteekkisopimuksen perusteella sopimukseen kirjattu apteekki voi

* tallentaa tiedot hänen apteekkisopimuksestaan asiakasrekisteriinsä,
* välittää tietoa hänen tilanteestaan hoitavalle lääkärille sekä
* tiedottaa hoitosopimuksen olemassaolosta muita apteekkeja tietoturvallisella tavalla

Apteekkien välisessä tiedonvälityksessä apteekkien välillä käytetään ns. Apteekkisopimusjärjestelmää, jossa kukin järjestelmään liittynyt apteekki toimii rekisterinpitäjänä omien apteekkisopimusasiakkaiden henkilötietojen osalta. Järjestelmän teknisestä ylläpidosta huolehtii apteekin toimeksiannosta Suomen Apteekkariliitto. Järjestelmään kirjataan sopimuspotilaan henkilötunnus sekä sopimuksen alkamis- ja päättymistiedot. Apteekkisopimuksen päätyttyä kaikki sopimukseen liittyvät tiedot poistetaan.

Menettelyssä on välttämätöntä käsitellä myös muiden kuin Apteekkisopimusasiakkaiden tietoja. Päihde- ja lääkeriippuvuus on merkittävä yhteiskunnallinen ongelma, jolloin menettelyllä saavutettava tärkeä yleinen etu puoltaa menettelyn järjestämistä em. tavalla. Menettelyyn on saatu lainsäädäntöön perustuva tuki myös terveydenhuollon poliittisesta ohjauksesta ja toimeenpanosta vastaavalta Sosiaali- ja terveysministeriöltä. Apteekin reseptinkäsittelyjärjestelmä tarkistaa automaattisesti kaikkia ns. pkv- ja huumausainelääkkeitä sisältäviä reseptejä toimitettaessa Apteekkisopimusjärjestelmästä, onko käsiteltävän reseptin haltijalla voimassa olevaa apteekkisopimusta jossakin järjestelmässä mukana olevassa apteekissa. Mikäli henkilöllä on sopimus toisen apteekin kanssa, käsittelijä saa tästä ilmoituksen ja ohjaa henkilön hakemaan lääkkeen sopimusapteekista. Kyselyitä tai niiden tuloksia ei tallenneta apteekkiin eikä Apteekkisopimusjärjestelmään.

* 1. Reseptitiedot

Reseptitiedot ovat järjestelmässä käytettävissä 13 kuukautta.

Apteekilla on lakisääteinen velvoite säilyttää Reseptipäiväkirja (Fimean määräys 2/2016: Lääkkeiden toimittaminen, säilytysaika 5 vuotta).

Ulkomaisten reseptien toimittamisesta apteekin tulee antaa Fimealle vuosittain Fimean vaatimat tiedot.

* 1. Kanta/laskutusasiakastiedot

Kanta/laskutusasiakkaiden asiakkuuteen sidotut asiakastiedot säilytetään asiakassuhteen päättämiseen saakka, tai siihen asti, kun viimeisestä asioinnista on 2 vuotta, ellei asiakas toisin ilmoita. Lääkemyyntitiedot säilyvät järjestelmässä kaksi vuotta (24 kk). Laskutus- ja korvaustiedot säilytetään kirjanpitolain perusteella 6 vuotta.

* 1. Lääkityksen tarkistuspalvelu

Jos lääkityksen tarkistuksessa ilmenee asioita, jotka on selvitettävä hoitavan lääkärin kanssa, tietoja voidaan luovuttaa lääkärille asiakkaan sopimuksessa antamalla suostumuksella. Lainsäädännön niin edellyttäessä tietoja voidaan myös luovuttaa pyynnöstä apteekkitoimintaa tai apteekkihenkilöstöä valvoville viranomaisille. Muihin tarkoituksiin tietoja voidaan luovuttaa ainoastaan asiakkaan antamalla erillisellä kirjallisella suostumuksella.

Palvelussa käsiteltäviä ei siirretä tai luovuteta EU:n tai Euroopan talousalueen ulkopuolelle eikä kansainvälisille järjestöille.

Palvelun tuottamista varten käytettävät henkilötiedot ja tarkistuspalvelussa syntyneet tiedot poistetaan rekisteristä asiakkaan irtisanoessa sopimuksen tai viimeistään sen vuoden lopussa, kun palvelun tuottamista on kulunut kaksi vuotta. Tietojen säilytysaika on kaksi vuotta, jotta voidaan tarvittaessa vastata hoitavan lääkärin esittämiin kysymyksiin reseptien voimassaoloaikana.

* 1. Kanta-reseptipalveluiden kirjallinen valtuutus

Lomakkeet säilytetään 12 vuotta valtuutuksen antopäivästä.

* 1. Kemikaalien vähittäismyynti

Apteekilla on lakiin perustuva säilytysvelvollisuus apteekista toimitetuista, luvanvaraisten kemikaalien vähittäismyynnistä. Apteekki säilyttää tiedot viisi vuotta.

* 1. Kameravalvonta

Kameravalvonnan tallenteita säilytetään kaksi viikkoa, jonka jälkeen tiedot poistuvat automaattisesti.

1. Rekisterin suojauksen periaatteet

Kaikkia rekisterissä olevia tietoja käsitellään luottamuksellisesti.

* 1. Rekisterin suojaus

Apteekki toteuttaa asianmukaiset tekniset ja organisatoriset toimenpiteet henkilötietojen käsittelytoimintojen yhteydessä erityisesti henkilötietojen tietoturvaloukkauksilta suojautumiseksi. Ainoastaan apteekin henkilöstöllä ja apteekin valitsemalla tietojärjestelmätoimittajalla (Pharmadata) alihankkijoineen on pääsy järjestelmään.

Henkilöstöä ja alihankkijoita koskee sopimusperusteinen ja/tai lakisääteinen salassapitovelvollisuus. Järjestelmän käyttöön ja käsittelyyn oikeutettuja ovat ainoastaan sellaiset henkilöt, jotka työnsä puolesta tarvitsevat henkilötietoja. Järjestelmän käyttö vaatii henkilökohtaista tunnusta ja vahvaa salasanaa.

* 1. Lääkityksen tarkistuspalvelu

Tiedot sekä niiden säilytykseen käytettävät laitteistot on suojattu teknisin ja hallinnollisin keinoin ja niihin on pääsy vain apteekkimme farmaseuttisella henkilökunnalla. Käyttöoikeus tietoihin määritellään tehtäväkohtaisesti ja tietoja käsitellään vain, kun niiden käsittelyyn on asiallinen peruste.

1. rekisteröidyn oikeudet
	1. Oikeus saada pääsy tietoihin

Rekisteröidyillä on oikeus saada pääsy omiin henkilötietoihinsa. Rekisterinpitäjänä apteekin on rekisteröidyn pyytäessä ilmoitettava, käsitelläänkö häntä koskevia henkilötietoja vai ei. Rekisterinpitäjän on toimitettava jäljennös käsiteltävistä henkilötiedoista rekisteröidylle pyydettäessä myös sähköisessä muodossa.

* 1. Henkilötietojen oikaiseminen ja poistaminen

Rekisteröity voi pyytää virheellisen tiedon korjaamista. Havaitun virheellisen tiedon voimme korjata saatuamme oikean tiedon rekisteröidyltä tai muusta luotettavasta lähteestä.

Rekisteröidyllä on oikeus saada itseään koskevat henkilötiedot poistetuksi rekisteristä sovellettavassa tietosuojalainsäädännössä säädettyjen edellytysten täyttyessä.

* 1. Oikeus käsittelyn rajoittamiseen ja vastustamisoikeus

Rekisteröidyllä on oikeus vaatia rekisterinpitäjää rajoittamaan henkilötietojensa käsittelyä sovellettavassa tietosuojalainsäädännössä säädettyjen edellytysten täyttyessä.

Rekisteröidyllä on oikeus vastustaa henkilötietojensa käsittelyä suoramarkkinointia varten.

* 1. Oikeus peruuttaa antamansa suostumus

Rekisteröidyllä on oikeus peruuttaa tai muuttaa antamaansa suostumusta milloin tahansa. Suostumuksen peruuttaminen ei vaikuta suostumuksen perusteella ennen sen peruuttamista suoritetun käsittelyn lainmukaisuuteen.

* 1. Automaattinen päätöksenteko

Rekisteröidyllä on oikeus olla joutumatta sellaisen päätöksen kohteeksi, joka perustuu pelkästään automaattiseen käsittelyyn, kuten profilointiin, ja jolla on häntä koskevia oikeusvaikutuksia tai joka vaikuttaa häneen vastaavalla tavalla merkittävästi.

Edellä olevaa ei sovelleta, jos päätös on välttämätön rekisteröidyn ja rekisterinpitäjän välisen sopimuksen tekemistä tai täytäntöönpanoa varten tai perustuu rekisteröidyn nimenomaiseen suostumukseen taikka jos päätös on hyväksytty rekisterinpitäjään sovellettavassa lainsäädännössä.

* 1. Henkilön oikeus siirtää tiedot järjestelmästä toiseen

Rekisteröidyllä on oikeus saada suostumuksensa tai rekisterinpitäjän kanssa olevan sopimuksen perusteella käsitellyt henkilötietonsa siirrettyä suoraan rekisterinpitäjältä toiselle, mikäli se on teknisesti mahdollista.

* 1. Oikeus tehdä valitus valvontaviranomaiselle

Rekisteröidyllä on oikeus tehdä valitus toimivaltaiselle valvontaviranomaiselle (Tietosuojavaltuutetun toimisto, Lintulahdenkuja 4, PL 800, 00531 Helsinki tai tietosuoja@om.fi), jos apteekki ei rekisterinpitäjänä ole noudattanut toiminnassaan soveltuvaa tietosuojasääntelyä.

* 1. Yhteydenotot

Kaikissa henkilötietojen käsittelyyn liittyvissä kysymyksissä ja omien oikeuksien käyttämiseen liittyvissä tilanteissa autamme sinua mielellämme. Yhteydenotot pyydämme kirjallisena postitse tai sähköpostilla toimitettuna. Yhteystiedot löydät kohdasta 1. Rekisterinpitäjä.